40 BIMANEESCHE TEXTEN. 



di ade peti ede ; maai ake ku-hade-ku ba nami. Ntjambe kai ba wai : ai ana dóho, 

 kangampu mböto-mböto hade-mu nahu, indo au dja öne-na, maai ake taho-pu lao-mu 

 landa nahu ake, sa-mpuru kombi duwa mpuru kombi, wara-ka ndai tjengga döho, 

 naha-naha-na wara kudu ndai lao timba dóho kai-mu. Ringa ba doü mpanga nggahi 

 wai ede, na-póda dja ba kananu-na, ede-ra rètje kai-na wai ede, lao kai-na landa. 

 Raka mpudu di uma pa, nggahi kai ba wai ede: e ana döho-e, ngèna mpa ari lawa 

 ake, ndai-ku mpa ndai malao landa weki-ku, ku-waü sara tarima masa, ku-mai mbeï 

 mpa ndai döho-mu. Ntjambe kai ba doü mpanga: taho weki-na, mai rötji toi, mai 

 ka-ra ndede-na nami döho ake wunga sèke tagiya-ku. Ede-ra lao kai-na wai ede, 

 neè èse uma pa mandinga labo nggahi-na labo pa : ai ana-e, wara póda hadjal ndai-ku 

 ake, kapo de kasi kai-pu ade ro inga-pu kai inasawaii-waü, bune santika ompu na-waü-ra 

 made, wara dja ada pasaka upa doü-na mai waa-ku di ndai-mu, dodo kai-ku masa, 

 sabune-bune kombi kasi ade-mu, wara kumpidi ndai rowa kataho kai-ku ompu. 

 Ntjambe kai ba pa : maai ake di bè-ku doü pasaka-ta ede ? Nggahi kai ba wai : wara 

 mcna, di ntjai lawa aka ngèna kai-na, kau-pu lao tiyo parèsa póda! Ede-ra kau lao 

 tiyo kai ba pa, ede-ra èda kai ba doü malao parèsa-na aka-n de, na-wara póda èda-na doü 

 upa-na. Ede-ra dula karinga kai-na pa : wara póda èda-ku doü upa-na. Ede-ra mbeï kai 

 masa upa mpuru ringgi. Tarima kai ba wai masa ede, mandinga labo nggahi-na: 

 ai ana-e, ada pasaka-ku upa-n ede, na-ipi-ipi póda öngu-na labo ndai-ku, maai ake 

 taho-pu kau-mu lao waü ro lèto ai mangadi ake, móda ai-na lao-na rai dóho. Ntjambe 

 kai ba pa: taho weki-na. Ede-ra dula kai-na wai ede labo masa upa mpuru ringgi, 

 nde pala wai ede na-lampa watu ntjai masabae. Makento mpara, waü londo wai 

 ede, na-mbeï-du parenta ba pa, kau lao waü ro lèto mena doü upa-n ede. Na-raka 

 mpudu di doü ede, ede-ra tjuwa waü ro lèto dóho kai-na doü ede. Nggahi kai ba 

 doü upa-n ede: e tjina döho-e, au-tji ra-ntjara-ku nami dóho ake neè waü ro lèto 

 kai ƒ Ntjambe kai ba doü mamböto ede: wati wara ra-ntjara-mu nggómi dóho, nde 

 pala na-waü-du landa ba wai, na-nggahi-ku ada pasaka-na nggómi dóho ake. Ringa 

 kai ba doü upa-n ede ra-rawi wai, na-tjuwa-tjuwa hera ro kanutju-kanetje-ra, labo 

 mbiri salaho tuta-na: wodja-r samba-na, tjilaka tuwa ede, wuwaraa-sake «nami dóho 

 ndai malanda-na", maai ake siya malanda nami; maai ake bakai-ku póda wai ede? 

 Ntjambe kai ba doü döho ede : na-waü-ra tarima masa upa mpuru ringgi, ede mpara 

 dula-na. Nggahi kai ba doü mpanga ede : satoi mpa sintji-ku ndai pa ba supu lowa-na 

 tjöla ro mbeï lalo masa, wati toi neè-na ou ro parèsa waü nami döho ake. Nggahi 

 kai ba doü mamböto ede: ai-na-ra kadee weya nggahi lako póda döho ede, kapo lèto 

 ro waü döho mpudu 1 Ede-ra lèto nggaranggente kai, wii-du di sa-buwauma. Ndonta 

 wali-ra wai aka-n de, lösa-na watu uma pa, na-sai-ra di amba, na tjèpe-du sa-buwa 

 ringgi, ede-ra weli kaniki kai-na mama ro isi-na ro laki ngaha-na. Waü mpara 

 ede, ede-ra lao rai kai-na aka sera saraka-ra ntjii liro, nde pala wara dja sa-buwa 

 fuu mangge madèse ro manae, ede-ra sanawa kai wai di hawo-na saraka ai mangadi, 

 nde pala kananu ade-na wai ede: nggara ku-maru-sa awa fuu mangge, kombi-kombi 

 wara doü mamai batu-ku, tantu na-raka-ku ro na-èda-ku nahu, taho-pu neè maru-ku 

 èse elo-n mangge ake. Ede-ra neè kai-na èse elo mpida-na. Makento mpara ba ede, 



